Oybek Usmonov O‘zbekistonning Pokistondagi favqulodda va muxtor elchisi etib tayinlandi

Oliy Majlis Senati o‘ninchi yalpi majlisida O‘zbekiston Respublikasining Pokiston Islom Respublikasidagi favqulodda va muxtor elchisini tayinlash to‘g‘risidagi masala ko‘rib chiqildi. Unga ko‘ra, Oybek Usmonov O‘zbekistonning Pokistondagi favqulodda va muxtor elchisi etib tayinlandi.

 Oybek Usmonov
Oybek Arifbekovich Usmonov 1962-yilda Toshkent shahrida tug‘ilgan. Ma’lumoti oliy. 1985-yilda Toshkent davlat universitetining sharq tillari va adabiyoti mutaxassisligi bo‘yicha tamomlagan.
U 1998-yildan buyon O‘zbekiston Respublikasi Tashqi ishlar vazirligi tizimida ishlab kelgan. Oybek Usmonov 2011–2013-yillarda vazir o‘rinbosari vazifasida va 2013-yildan shu kungacha O‘zbekistonning Misr Arab Respublikasida favqulodda va muxtor elchisi sifatida faoliyat yuritib kelgan.